
ΕΛΛΗΝΙΚΗ ΔΗΜΟΚΡΑΤΙΑ 
                

 

ΥΠΟΥΡΓΕΙΟ ΥΓΕΙΑΣ 



     


7η Υ.ΠΕ. ΚΡΗΤΗΣ   

                       
ΓΕΝΙΚΟ ΝΟΣΟΚΟΜΕΙΟ ΛΑΣΙΘΙΟΥ
ΠΡΟΔΙΑΓΡΑΦΕΣ ΓΙΑ ΤΟ EΡΓΟ: ΣΥΝΤΗΡΗΣΗ ΤΩΝ Η/Μ ΕΓΚΑΤΑΣΤΑΣΕΩΝ ΤΟΥ   ΓΕΝΙΚΟΥ ΝΟΣΟΚΟΜΕΙΟΥ – Κ.Υ. ΣΗΤΕΙΑΣ
A. ΟΡΟΛΟΓΙΑ – ΕΡΜΗΝΕΙΑ ΟΡΩΝ
Όπου στα κείμενα του παρόντος τεύχους και της συμβάσεως γίνεται χρήση των παρακάτω όρων η έννοια αυτών θα είναι η εξής:

1.  ΕΡΓΟΔΟΤΗΣ Ή ΚΥΡΙΟΣ ΤΟΥ ΕΡΓΟΥ
Είναι το Γενικό Νοσοκομείο Λασιθίου 
2.  «ΕΡΓΟΛΑΒΟΣ ΣΥΝΤΗΡΗΣΗΣ», Ή « ΕΡΓΟΛΑΒΟΣ» Ή «ΣΥΝΤΗΡΗΤΗΣ»
Είναι ο διπλωματούχος Μηχανικός ή πτυχιούχος Μηχανικός Τ.Ε. (Ηλεκτρολόγος ή Μηχανολόγος),  μετά του τεχνικού του προσωπικού στον οποίο ανατίθεται με τη σχετική σύμβαση η εκτέλεση του έργου, δηλαδή η συντήρηση (προληπτική, επανορθωτική, άμεση αποκατάσταση) του ηλεκτρομηχανολογικού εξοπλισμού του Νοσοκομείου.

3.  ΕΡΓΟ
Το σύνολο των εργασιών και υποχρεώσεων του αναδόχου, των συμπεριλαμβανομένων στη σχετική σύμβαση της οποίας αναπόσπαστο μέρος αποτελεί η παρούσα Συγγραφή Υποχρεώσεων. 

4.  ΕΡΓΑΣΙΑ
Η κάθε είδους ενέργεια, επέμβαση ή φροντίδα που είναι απαραίτητη και αναγκαία για την εκπλήρωση του σκοπού για τον οποίο καταρτίζεται η σύμβαση.

5.  ΕΠΙΒΛΕΠΩΝ
Η Επιτροπή παρακολούθησης που θα ορισθεί από τον εργοδότη ως αρμόδια για την παρακολούθηση της εκτέλεσης της εν λόγω σύμβασης.

6.  Η/Μ ΕΞΟΠΛΙΣΜΟΣ ΤΟΥ ΝΟΣΟΚΟΜΕΙΟΥ ΣΗΤΕΙΑΣ
Το σύνολο των Ηλεκτρομηχανολογικών εγκαταστάσεων του Νοσοκομείου Σητείας, είτε εντός των κτιρίων, είτε εκτός αυτών, καθώς και του εξοπλισμού και των συσκευών, όπως αναφέρονται στον πίνακα που περιλαμβάνεται στην παρούσα Συγγραφή Υποχρεώσεων, μη συμπεριλαμβανομένων των ανελκυστήρων και του Ιατροτεχνολογικού Εξοπλισμού.

7.  ΣΥΝΤΗΡΗΣΗ
Το σύνολο των εργασιών και υποχρεώσεων του αναδόχου που περιλαμβάνονται κατωτέρω. 
B. ΣΥΓΓΡΑΦΗ ΥΠΟΧΡΕΩΣΕΩΝ ΑΝΑΔΟΧΟΥ
Σκοπός της παρούσης, είναι να καθορισθούν τα πλαίσια μέσα στα οποία θα γίνεται η συντήρηση του Ηλεκτρομηχανολογικού Εξοπλισμού και Κτιριακών Εγκαταστάσεων του Νοσοκομείου.

1. ΣΥΝΤΗΡΗΣΗ

Με τον όρο Συντήρηση, εννοείται το σύνολο των εργασιών (επιθεώρηση, έλεγχος, ρυθμίσεις, άμεσες αποκαταστάσεις, δοκιμές, χειρισμοί, κ.λ.π.) απαραίτητες για την ασφαλή και σύμφωνα με τις ισχύουσες διατάξεις κανονική λειτουργία του Ηλεκτρομηχανολογικού Εξοπλισμού του Νοσοκομείου, ώστε να παρέχονται και εξασφαλίζονται στο Νοσοκομείο οι απαιτούμενες συνθήκες, παροχές, διευκολύνσεις κ.λ.π. για την εύρυθμη και αδιατάρακτη λειτουργία αυτού. 

2. ΠΡΟΛΗΠΤΙΚΗ ΣΥΝΤΗΡΗΣΗ

Με τον όρο προληπτική συντήρηση εννοείται: ο σύμφωνα με τις οδηγίες των κατασκευαστών ή της επίβλεψης, περιοδικός και συστηματικός έλεγχος, η έγκαιρη αλλαγή φθαρτών εξαρτημάτων, η αντικατάσταση και συμπλήρωση λιπαντικών, οι μετρήσεις, ρυθμίσεις καθώς και κάθε έλεγχος και παροχή καταλλήλων οδηγιών για την διατήρηση της εύρυθμης, ομαλής και κανονικής λειτουργίας του Η/Μ Εξοπλισμού.

Η προληπτική συντήρηση εκτελείται σύμφωνα με τα εξής:

· Το πρόγραμμα προληπτικής συντήρησης που περιλαμβάνεται στην παρούσα συγγραφή υποχρεώσεων και που αποτελείται από τα φύλλα συντήρησης του Η/Μ εξοπλισμού, ανά εγκατάσταση, μηχάνημα ή συσκευή και χρονική περίοδο.

· Τις οδηγίες συντήρησης της επίβλεψης.

· Τις οδηγίες των εργοστασίων κατασκευής του Η/Μ εξοπλισμού.

3.     
ΕΠΑΝΟΡΘΩΤΙΚΗ ΣΥΝΤΗΡΗΣΗ
Με τον όρο Επανορθωτική Συντήρηση εννοείται ότι συμπεριλαμβάνονται και όλες οι εργασίες που αφορούν απλές επισκευές, μετατροπές και αποκαταστάσεις σε Μηχανολογικό και λοιπό Εξοπλισμό, όπως πάσης φύσεως καλωδιώσεις, σωληνώσεις, διακόπτες, πρίζες, φωτιστικά, κλειδαριές, μηχανισμοί θυρών και παραθύρων, κρεβατιών, καθισμάτων, μεταλλικών βάσεων κ.λ.π. και με ότι προς τούτο από τεχνικής απόψεως απαιτείται.

Επίσης συμπεριλαμβάνεται η οποιαδήποτε αναγκαία ενέργεια για την ανίχνευση και την αποκατάσταση των κάθε είδους βλαβών του Η/Μ εξοπλισμού για την απρόσκοπτη, αδιάλειπτη και ασφαλή λειτουργία των Εγκαταστάσεων του Νοσοκομείου μας.

Η επανορθωτική συντήρηση εκτελείται σύμφωνα με τα εξής:

· Τις οδηγίες της Επιβλέπουσας Υπηρεσίας.

· Τις οδηγίες του γραφείου συντήρησης του Νοσοκομείου.

· Τις οδηγίες των εργοστασίων κατασκευής του Η/Μ Εξοπλισμού.

Σε περιπτώσεις σοβαρής ή εκτεταμένης βλάβης που μπορεί να διαταράξει την εύρυθμη λειτουργία του Νοσοκομείου ή να δημιουργήσει σοβαρά προβλήματα θα εκδίδεται κατεπείγουσα ανακοίνωση - εντολή από τον εκάστοτε υπεύθυνο του Νοσοκομείου.

4.     
ΠΕΡΙΠΤΩΣΗ  ΒΛΑΒΗΣ
Θα ενημερώνεται ο επιβλέπων κατά το πρωϊνό ωράριο ή ο επικεφαλής της εφημερίας την υπόλοιπη ημέρα από τον εργολάβο, όπου θα γίνεται γνωστή η σημειωθείσα βλάβη, τα ενδεδειγμένα να ληφθούν μέτρα και ο κατ’εκτίμηση αναγκαίος χρόνος για την αποκατάσταση της βλάβης. Ο εργολάβος υποχρεούται στην άμεση αποκατάσταση των βλαβών. 

5. 
ΕΥΘΥΝΗ ΕΡΓΟΛΑΒΟΥ  ΓΙΑ ΤΗ ΣΥΝΤΗΡΗΣΗ ΤΟΥ Η/Μ             

       
ΕΞΟΠΛΙΣΜΟΥ
Ο εργολάβος, για την εκτέλεση των παραπάνω εργασιών, αναλαμβάνει την υποχρέωση να διαθέτει το απαιτούμενο προσωπικό και πάντως όχι ολιγότερο αυτού που προβλέπει η παράγραφος 6.

Κάθε τυχόν αντικατάσταση προσώπων, γίνεται εγγράφως και αφού πρώτα εγκριθεί από την επίβλεψη (εννοείται ότι η όποια αντικατάσταση προϋποθέτει τεχνικό τουλάχιστον των ιδίων προσόντων).

Ο εργολάβος θα τηρεί όλους τους κανόνες ασφαλούς και κανονικής λειτουργίας των εγκαταστάσεων, θα εκτελεί τις απαραίτητες εργασίες, θα επισκευάζει και θα αποκαθιστά την λειτουργία των, σε περιπτώσεις βλαβών που οφείλονται είτε σε πλημμελή συντήρηση και εν γένει υπαιτιότητά της,  είτε σε φθορά φυσιολογική ή όχι, είτε σε κακή χρήση.

Ο εργολάβος είναι υποχρεωμένος επίσης να αποκαθιστά βλάβες που οφείλονται είτε σε ανώτερη βία είτε σε ελαττωματικά υλικά ή πλημμελή εγκατάσταση.

Ο εργολάβος θα τηρεί με συνέπεια και κάθε λεπτομέρεια τα προβλεπόμενα από το Νόμο ημερολόγια.

Ο εργολάβος για την προληπτική συντήρηση θα παραλαμβάνει καθημερινά από τον επιβλέποντα φύλλο εργασιών συντήρησης και εν γένει εντολών δράσης, για κάθε εγκατάσταση ή μηχάνημα στο οποίο θα φαίνονται οι προς εκτέλεση εργασίες, με εξαίρεση τις τυχόν έκτακτες ή κατεπείγουσες βλάβες / επισκευές.

Το φύλλο μετά την εκτέλεση των εργασιών θα επιστρέφεται υπογεγραμμένο από τον εκτελέσαντα την εργασία.

Παράλληλα ο εργολάβος θα συμπληρώνει και υπογράφει φύλλο αναφοράς τυχόν κατά περίπτωση χρησιμοποιηθέντων ανταλλακτικών.

Τα ανωτέρω φύλλα θα ελέγχονται και θα υπογράφονται από την Επίβλεψη ώστε να ενημερώνονται εν συνεχεία τα τηρούμενα αρχεία του Νοσοκομείου.
Ομοίως ο ανάδοχος σε περίπτωση αποκατάστασης κάποιας βλάβης (επανορθωτική συντήρηση) θα συμπληρώνει με ανάλογο τρόπο φύλλο αναφοράς χρησιμοποιηθέντων ανταλλακτικών.

Γενικότερα ο ανάδοχος είναι υποχρεωμένος να εκτελεί όλες τις εργασίες και ενέργειες εκείνες που απαιτούνται για την κανονική και ασφαλή συντήρηση του Η/Μ εξοπλισμού του Νοσοκομείου, με σκοπό την συνεχή, αδιάλειπτη και ασφαλή λειτουργία του.

Ο εργολάβος οφείλει να καλύπτει τεχνικώς την απαιτούμενη από τον νόμο άδεια για τη συντήρηση των Ηλεκτρομηχανολογικών Εγκαταστάσεων του Γενικού Νοσοκομείου – Κ.Υ. Σητείας, οι οποίες περιλαμβάνονται στην παρούσα Συγγραφή Υποχρεώσεων (εγκαταστάσεις αναπτυγμένες σε περίπου 7.500 τ.μ.: Ηλεκτρικά Πεδία (πίνακες Χ.Τ.), Κλιματισμοί, Πλυντήρια-Σιδερωτήρια, Εξαερισμοί, Λέβητες, Πυροσβέσεις, Αντλιοστάσια, Αποσκληρυντές νερού, Ηλιακά, Ψυκτικά Μηχανήματα, Γεννήτριες, Ηλεκτρολογικές Εγκαταστάσεις γενικά, Σωληνώσεις, Καλωδιώσεις, Αυτοματισμοί, Τηλεπικοινωνίες - TV, κλπ.) και ειδικότερα όπως οι εν λόγω συντηρήσεις αναλυτικά περιγράφονται στα προγράμματα προληπτικής συντήρησης (αναπόσπαστο τμήμα της παρούσης).

Για όποιες από τις περιγραφόμενες εργασίες τυχόν απαιτηθεί συμπληρωματική τεχνική κάλυψη, αυτές θα γίνονται, υπό τις οδηγίες και την επίβλεψη των Διπλωματούχων Ηλεκτρολόγων Μηχανικού της Τεχνικής Υπηρεσίας του Γ. Ν. Λασιθίου (ΕΡΓΟΔΟΤΗΣ). 
6. 
ΠΡΟΣΩΠΙΚΟ ΣΥΝΤΗΡΗΣΗΣ
Το Τεχνικό προσωπικό, που κατά ειδικότητα θα πρέπει να απασχολεί ο ανάδοχος, για τη συντήρηση του Η/Μ εξοπλισμού, ώστε να δύναται να ανταποκρίνεται στις απαιτήσεις του έργου και της Τεχνικής Νομοθεσίας είναι :
- Τρείς (3) – κατ’ελάχιστον – Ηλεκτροτεχνίτες, κάτοχοι Αδείας Άσκησης Επαγγέλ-ματος τουλάχιστον Α΄ (1ης) Κατηγορίας και με τριετή κατ’ελάχιστον επαγγελματική εμπειρία, ή διετή κατ’ελάχιστον εργασιακή εμπειρία σε Νοσοκομείο, ώστε το ανωτέρω προσωπικό να καλύπτει τη συντήρηση του Νοσοκομείου σε 24ωρη βάση και σε όλες τις ημέρες της εβδομάδας, με συνεχή φυσική παρουσία τεχνικού στον χώρο καθημερινά κατά τις πρωινές και απογευματινές ώρες (07:00-23:00). Κατά τη διάρκεια της νύχτας (23:00-07:00) θα υπάρχει τεχνικός σε ετοιμότητα για την επείγουσα αποκατάσταση βλαβών που χρήζουν άμεσης αντιμετώπισης, με την υποχρέωση να προσέλθει στο Νοσοκομείο εντός δεκαπέντε (15) λεπτών από τη σχετική ειδοποίηση. Επίσης, κατά τις Αργίες, Σάββατα και Κυριακές το προσωπικό θα καλύπτει σε 24ωρη βάση τη συντήρηση του Νοσοκομείου ομοίως (με συνεχή φυσική παρουσία τεχνικού  στον χώρο κατά τις πρωινές και απογευματινές ώρες (07:00-23:00) και μετά από ειδοποίηση σε περίπτωση επείγοντος κατά τις βραδινές ώρες (23:00-07:00).

Ο εργολάβος υποχρεούται να καταρτίζει και να καταθέτει προς έγκριση από την Επιβλέπουσα Υπηρεσία, εβδομαδιαίο Πρόγραμμα Διάθεσης του προσωπικού του, το οποίο πρέπει να καλύπτει τις ανάγκες του έργου συνεχώς και σε 24ωρη βάση για όλο το χρονικό διάστημα της εργολαβίας.

Η κατανομή - διάθεση του προσωπικού, που θα καθορίζει το εβδομαδιαίο πρόγραμμα, είναι δυνατόν να τροποποιείται από την Υπηρεσία (επίβλεψη κλπ.) ώστε να καλύπτονται οι εκάστοτε παρουσιαζόμενες ανάγκες του Νοσοκομείου Σητείας.

Η υποβολή και έγκριση του εβδομαδιαίου προγράμματος θα πρέπει να γίνεται τουλάχιστον πέντε εργάσιμες ημέρες πριν. Η τροποποίησή του μπορεί να γίνεται και κατά τη διάρκεια της εκτέλεσής του.

Ο εργολάβος δεν υποχρεούται αναγκαστικά σε συγκεκριμένο ωράριο παρουσίας και δεν θα συμπεριλαμβάνεται υποχρεωτικά στην κατάρτιση του εβδομαδιαίου προγράμματος παρά μόνο αν συμμετέχει στην ομάδα έργου. 

Επίσης ο εργολάβος θα είναι υπεύθυνος και για τις Τεχνικές Αναφορές και την τήρηση Τεχνικού Αρχείου Συντηρήσεων.

Τυχόν εργασιακές υποχρεώσεις του εργολάβου προς το προσωπικό του όπως ασφαλιστικές εισφορές, ο τρόπος κάλυψης της απαίτησης συνεχούς φυσικής παρουσίας, ρεπό και λοιπά εργασιακά θέματα, δεν αφορούν τον Εργοδότη (Νοσοκομείο), αλλά αποκλειστικά και μόνο τον εργολάβο.

Την τεχνική ευθύνη για το σύνολο των Η/Μ Εγκαταστάσεων του Νοσοκομείου, που αφορούν την εργολαβία του παρόντος έργου, θα έχει ο εργολάβος.

7.
ΔΙΑΡΘΡΩΣΗ ΠΡΟΣΩΠΙΚOΥ
Ο ανάδοχος υποχρεούται να υποβάλλει πρόγραμμα κατανομής του απασχολούμενου προσωπικού  προς έγκριση, όπως προαναφέρθηκε στην παράγραφο 6. Το εν λόγω Πρόγραμμα θα υποβάλλεται και θα εγκρίνεται από τον  επιβλέποντα .

8.
 ΠΡΟΣΟΝΤΑ ΠΡΟΣΩΠΙΚΟΥ

Το προσωπικό θα πρέπει να έχει τα εξής προσόντα:

α) Να κατέχει τις κατά περίπτωση απαιτούμενες από το νόμο άδειες εργασίας και τα σχετικά αποδεικτικά επαγγελματικής εμπειρίας όπως περιγράφονται παραπάνω.

9. 
ΑΔΕΙΕΣ ΠΡΟΣΩΠΙΚΟΥ
Εννοείται ότι ο εργολάβος είναι υπεύθυνος για την τήρηση της νομοθεσίας που διέπει την σχέση του με το προσωπικό του και τις εκατέρωθεν υποχρεώσεις που προκύπτον από αυτό βάσει της ισχύουσας νομοθεσίας (αμοιβές, ρεπό, αντικαταστάσεις προσώπων, τεχνική νομοθεσία, κλπ.).

10.
 ΑΝΑΛΩΣΙΜΑ, ΑΝΤΑΛΛΑΚΤΙΚΑ, ΕΡΓΑΛΕΙΑ

Ο εργολάβος υποχρεούται να εφοδιάσει το προσωπικό του με τα απαραίτητα εργαλεία, όργανα, συσκευές και εν γένει μέσα που απαιτούνται για την εκτέλεση των συμβατικών του υποχρεώσεων. Η δαπάνη για τα αναλώσιμα υλικά και ανταλλακτικά για την συντήρηση των ανωτέρω εργαλείων και συσκευών, βαρύνουν τον εργολάβο..

11. 
ΟΡΓΑΝΩΣΗ ΥΠΗΡΕΣΙΑΣ ΣΥΝΤΗΡΗΣΗΣ
Στις υποχρεώσεις του εργολάβου, συμπεριλαμβάνεται και η οργάνωση και διατήρηση (καταγραφή – ενημέρωση – αναλώσεις κλπ. υλικών και μικροϋλικών) αποθήκης υλικού. Θα πρέπει επίσης να τηρείται έντυπο ημερολόγιο προσωπικού, εργασιών και υλικών, που θα καταχωρούνται οι δραστηριότητες του έργου.

12.
ΣΥΝΕΝΝΟΗΣΕΙΣ – ΑΛΛΗΛΟΓΡΑΦΙΑ
Όλες οι συνεννοήσεις μεταξύ εργοδότη ή επιβλέποντα από το ένα μέρος και αναδόχου από το άλλο, είτε αφορούν στην παροχή ή αίτηση οδηγιών, είτε σε κάθε άλλη ενέργεια ή δήλωση, γίνονται οπωσδήποτε εγγράφως στην ελληνική γλώσσα. Οι οποιεσδήποτε φύσης προφορικές συνεννοήσεις δεν λαμβάνονται υπόψη και κανένα από τα συμβαλλόμενα μέρη δεν έχει το δικαίωμα να τις επικαλεσθεί με οποιοδήποτε τρόπο.

Ο ανάδοχος δεν έχει καμία υποχρέωση να συμμορφωθεί με εντολή η οποία δίνεται προφορικά. Σε περίπτωση κατά την οποία λόγω του επείγοντος χαρακτήρα της δίδεται προφορικά, καταχωρείται στο ημερολόγιο του έργου.

13. 
ΚΑΝΟΝΙΣΜΟΙ
Γενικά όλες οι εργασίες για τη λειτουργία και συντήρηση του Η/Μ εξοπλισμού του Νοσοκομείου θα γίνονται σύμφωνα με τους ισχύοντες αντίστοιχους κανονισμούς του Ελληνικού Δημοσίου (και εκείνους της ΔΕΗ και ΟΤΕ) συμπληρωμένους όπου δεν προβλέπουν οι αντίστοιχοι Ελληνικοί με τους Γερμανικούς (VDE) και Αμερικάνικους κανονισμούς. 

 14. 
ΟΔΗΓΙΕΣ ΠΟΥ ΚΑΘΙΣΤΟΥΝ ΑΜΦΙΒΟΛΗ ΤΗΝ ΑΠΟΚΑΤΑΣΤΑΣΗ 

       
ΒΛΑΒΩΝ 

Αν κατά την πάροδο των εργασιών ο εργολάβος έχει την γνώμη ότι,  του δόθηκε εντολή από τον εργοδότη ή την επίβλεψη για κάποια εργασία, η οποία κάνει αμφίβολη την αποκατάσταση βλάβης ή την λειτουργία εγκαταστάσεων ή έχει σαν συνέπεια παρέκκλιση από τους ισχύοντες κανονισμούς, τότε πρέπει πριν από την έναρξη κάθε σχετικής εργασίας, να υποβάλλει με έγγραφο στον εργοδότη τις αντιρρήσεις του.

15. 
ΗΜΕΡΟΛΟΓΙΟ ΕΡΓΟΥ
Καθ’ όλο το διάστημα του χρόνου ισχύος της σύμβασης, τηρείται από τον εργολάβο ημερολόγιο, στο οποίο εγγράφονται καθημερινά, όλες οι καταγραφείσες βλάβες, αποκαταστάσεις καθώς  και τυχόν παρατηρήσεις σχετικά με  το έργο.

Οι ως άνω εγγραφές θα θεωρούνται από τον αρμόδιο επιβλέποντα και το ημερολόγιο θα φυλάσσεται στο Γραφείο Συντήρησης του Νοσοκομείου.

16. 
ΑΣΦΑΛΙΣΗ ΕΡΓΟΥ
Ο εργολάβος είναι υποχρεωμένος να ασφαλίσει το προσωπικό του, σύμφωνα με τα κατά τον νόμο προβλεπόμενα. Οι όποιες δαπάνες και λοιπά έξοδα, βαρύνουν πλήρως και αποκλειστικά τον εργολάβο. Κάθε απώλεια ή ζημιά, η οποία ήθελε προξενηθεί, από τον ίδιο ή από το προσωπικό του, κατά την εκτέλεση της εργολαβίας, βαρύνει αποκλειστικά και μόνο τον εργολάβο.  Τα παραπάνω ισχύουν καθ’ όλη τη χρονική διάρκεια της σύμβασης.

17. 
ΖΗΜΙΕΣ ΣΕ ΤΡΙΤΟΥΣ ΚΑΙ ΣΤΙΣ ΠΕΡΙΟΥΣΙΕΣ ΑΥΤΩΝ
Ο εργολάβος είναι αποκλειστικά υπεύθυνος για κάθε κίνδυνο, ζημία ή απώλεια ήθελε υποστεί  που στρέφεται κατά της ζωής, υγείας, σωματικής ακεραιότητας, περιουσίας και οποιωνδήποτε άλλων προσωπικών ή περιουσιακών υλικών ή άλλων αγαθών παντός τρίτου, συμπεριλαμβανομένων του εργοδότη, του προσωπικού του Νοσοκομείου και του εξοπλισμού του Νοσοκομείου, ο οποίος κίνδυνος προέρχεται από την εκτέλεση του έργου και των μέσων για την εκτέλεση των εργασιών των χρησιμοποιουμένων στο εργοτάξιο (Εγκαταστάσεις του Νοσοκομείου – Γενικά) από οποιονδήποτε, και να ανήκουν σ’ οποιονδήποτε σκοπό και σε κάθε πρόσωπο που βρίσκεται στο χώρο των εργασιών κατά τις ημέρες και ώρες κατά τις οποίες γίνονται εργασίες όσο και για εκείνες κατά τις οποίες δεν γίνονται εργασίες.

18.
 ΑΣΦΑΛΙΣΗ ΥΠΕΡ ΤΡΙΤΩΝ 

Ο εργολάβος δεν είναι υποχρεωμένος να κάνει ασφάλιση υπέρ τρίτων, αλλά είναι αποκλειστικά υπεύθυνος για ότι ήθελε προκύψει . 

19. 
ΑΤΥΧΗΜΑΤΑ ΚΑΙ ΖΗΜΙΕΣ ΣΤΟ ΤΕΧΝΙΚΟ ΠΡΟΣΩΠΙΚΟ
Ο εργολάβος είναι αποκλειστικά υπεύθυνος για κάθε ζημιά ή βλάβη, από την οποία ήθελε προξενηθεί εργατικό ατύχημα, σε τεχνίτες ή άλλα πρόσωπα που χρησιμοποιεί στο έργο.

20. 
ΑΣΦΑΛΙΣΗ ΤΕΧΝΙΚΟΥ ΚΑΙ ΥΠΑΛΛΗΛΙΚΟΥ ΠΡΟΣΩΠΙΚΟΥ
Ο εργολάβος είναι υποχρεωμένος να ασφαλίζει κατά ατυχημάτων, σε ασφαλιστικές εταιρείες, αναγνωρισμένες από το Ελληνικό Δημόσιο, το τεχνικό και υπαλληλικό προσωπικό του, που έχει σχέση με το έργο, εφ’ όσον αυτό δεν υπάγεται στις δημόσιες κοινωνικές ασφαλίσεις (ΙΚΑ κλπ.) και δεν καλύπτεται η ασφάλιση των αυτή, από τις πάσης φύσης εισφορές που επιβάλλονται από το Νόμο για το ΙΚΑ και λοιπούς ασφαλιστικούς οργανισμούς κλπ., για τις οποίες εισφορές ευθύνεται και επιβαρύνεται αποκλειστικά ο εργολάβος.

21. 
ΜΕΤΡΑ ΣΕ ΠΕΡΙΠΤΩΣΗ ΠΟΥ ΠΑΡΑΛΕΙΨΕΙ ΝΑ ΚΑΝΕΙ ΑΣΦΑΛΙΣΗ Ο  ΑΝΑΔΟΧΟΣ  

Εάν ο εργολάβος παραλείψει να κάνει ενέργεια ή δεν τηρήσει σε ισχύ τις ασφάλειες οι οποίες απαιτούνται από τους όρους της σύμβασης ο εργοδότης έχει το δικαίωμα να ενεργήσει τα νόμιμα και ενδεχομένως να καταβάλλει τα αναγκαία ασφάλιστρα για λογαριασμό και σε βάρος του εργολάβου.

22. 
ΠΡΟΣΩΠΙΚΟ ΕΡΓΟΔΟΤΗ
Ο εργολάβος υποχρεούται να συνδράμει τις υπηρεσίες και το μόνιμο προσωπικό του Νοσοκομείου Σητείας, σε περιπτώσεις τεχνικών καταγραφών – απογραφών καθώς και αναγνωρίσεις υλικού.

Επίσης υποχρεούται να συνδράμει, στις Η/Μ εργασίες (όποτε παραστεί ανάγκη), σε ηλεκτρολογικά προβλήματα και ηλεκτρολογικές συνδέσεις  των ιατρικών μηχανημάτων, υπό την καθοδήγηση και εποπτεία, του μόνιμου τεχνικού προσωπικού της Τεχνικής Υπηρεσίας του Νοσοκομείου.

23.       ΓΕΝΙΚΑ
Με τη λήξη της σύμβασης, ο εργολάβος θα παραδώσει στην Επιβλέπουσα Υπηρεσία, όλους τους σχετικούς φακέλους με τα κατασκευαστικά σχέδια των διαφόρων δικτύων, εγκαταστάσεων, τα prospectus με τα τεχνικά στοιχεία και τις οδηγίες λειτουργίας και συντήρησης των μηχανημάτων και συσκευών του Νοσοκομείου, τα οποία στοιχεία παρέλαβε από το Νοσοκομείο μετά την υπογραφή της σύμβασης. Επίσης θα παραδώσει και κάθε τυχόν νεότερο, εμπλουτισμένο και αναθεωρημένο σχετικό υλικό.

Ο εργοδότης διατηρεί το δικαίωμα της μονομερούς καταγγελίας της παρούσης σύμβασης, σε περίπτωση πρόσληψης ή στελέχωσης των υπηρεσιών του Νοσοκομείου μας, με το απαραίτητο τεχνικό προσωπικό.

Αγιος Νικόλαος – 15/1/2016
Η Επιτροπή προδιαγραφών
Μπελημπασάκης Ιωάννης
Σταγάκης Εμμανουήλ
Γ. ΠΙΝΑΚΑΣ ΗΛΕΚΤΡΟΜΗΧΑΝΟΛΟΓΙΚΟΥ ΕΞΟΠΛΙΣΜΟΥ

Ι. ΦΩΤΙΣΜΟΣ – ΚΙΝΗΣΗ
1. Γενικοί Πίνακες Διανομής Χαμηλής Τάσης

2. Πίνακες φωτισμού

3. Πίνακες κίνησης

4. Ηλεκτρικοί κινητήρες

5. Διακόπτες ασφαλείας

6. Εγκαταστάσεις φωτισμού

7. Εγκαταστάσεις κίνησης

8. Εσχάρες, σωλήνες, καλωδιώσεις κλπ.
9. Εγκατάσταση γειώσεων

10. Εγκατάσταση εξωτερικού φωτισμού

II. ΗΛΕΚΤΡΟΠΑΡΑΓΩΓΟ ΖΕΥΓΟΣ
1. Πετρελαιοκινητήρας

2. Γεννήτρια 

3. Ηλεκτρικός Πίνακας

4. Παρελκόμενα Η/Ζ

III. ΕΓΚΑΤΑΣΤΑΣΗ ΚΑΤΑΣΒΕΣΗΣ ΠΥΡΚΑΓΙΑΣ
1. Αντλίες  

2. Πίνακες, καλωδιώσεις κλπ.

IV. ΕΓΚΑΤΑΣΤΑΣΗ ΠΥΡΑΝΙΧΝΕΥΣΗΣ
1. Κεντρικός πίνακας πυρανίχνευσης

2. Πυρανιχνευτές, φωτεινοί επαναλήπτες

3. Αγγελτήρες, κομβία συναγερμών, αυτόματες θύρες, κλπ

4. Σωληνώσεις, καλωδιώσεις κλπ.

V. ΕΓΚΑΤΑΣΤΑΣΗ  ΚΛΗΣΗΣ ΑΔΕΛΦΗΣ
1. Συσκευές

2. Σωληνώσεις, καλωδιώσεις κλπ.

VI. ΕΓΚΑΤΑΣΤΑΣΗ ΩΡΟΛΟΓΙΩΝ
1.Κεντρικό ρολόι

2.Δευτερεύοντα ρολόγια

3.Σωληνώσεις, καλωδιώσεις κλπ.

VII. ΕΓΚΑΤΑΣΤΑΣΗ  ΤΗΛΕΦΩΝΩΝ
1.Τηλεφωνικοί κατανεμητές

2.Τηλεφωνικές συσκευές

3.Σωληνώσεις, καλωδιώσεις  κλπ.

VIII. ΕΓΚΑΤΑΣΤΑΣΗ ΚΕΝΤΡΙΚΗΣ ΚΕΡΑΙΑΣ ΤΗΛΕΟΡΑΣΗΣ 
1.Κεντρική κεραία

2.Τοπικοί ενισχυτές – διακλαδωτήρες σήματος

3.Κεραιοδότες

4.Σωληνώσεις, καλωδιώσεις

IX. ΚΛΙΜΑΤΙΣΜΟΣ 

1. Κεντρικές κλιματιστικές μονάδες

2. Ψύκτες – αντλίες κεντρικού κλιματισμού

3. Φυγοκεντρικοί ανεμιστήρες

4. Ανεμιστήρες οροφής

5. Αξονικοί ανεμιστήρες

6. Αυτόνομες κλιματιστικές μονάδες – Fan Coil Units
7. Δίκτυο αεραγωγών – εξαρτήματα

8. Στόμια αέρα

9. Φίλτρα αέρα 1ης και 2ης βαθμίδας

10. Όργανα αυτοματισμού κλιματισμού

X. ΚΥΚΛΟΦΟΡΗΤΕΣ – ΚΑΥΣΤΗΡΕΣ ΠΕΤΡΕΛΑΙΟΥ
XI. ΚΟΥΖΙΝΕΣ – ΠΛΥΝΤΗΡΙΑ – ΣΤΕΓΝΩΤΗΡΙΑ – ΣΙΔΗΡΩΤΗΡΙΑ

     XII. ΨΥΓΕΙΑ – ΚΑΤΑΨΥΚΤΕΣ ΓΕΝΙΚΑ 

     XIII. ΨΥΚΤΙΚΟΙ ΘΑΛΑΜΟΙ
XIV. ΑΝΤΛΙΟΣΤΑΣΙΟ - ΑΠΟΣΚΛΗΡΥΝΤΕΣ - ΠΙΕΣΤΙΚΑ

XV. ΣΥΣΚΕΥΕΣ UPS

1.Κεντρικές

     2.Αυτόνομες στον οποιοδήποτε χώρο

XVI. ΔΟΜΗΜΕΝΗ ΚΑΛΩΔΙΩΣΗ 
1. Δίκτυο καλωδιώσεων γενικά

2. Συνδέσεις και πρίζες προς Η/Υ γενικά

3. Καλώδια συνδέσεων με Η/Υ γενικά

4. Συνδέσεις με HUB και PATCH PANELS γενικά

Δ. ΠΡΟΓΡΑΜΜΑ ΠΡΟΛΗΠΤΙΚΗΣ ΣΥΝΤΗΡΗΣΗΣ

ΕΙΔΟΣ: I. ΗΛΕΚΤΡΙΚΟ ΔΙΚΤΥΟ
ΤΥΠΟΣ:

ΧΡΟΝ. ΛΕΙΤΟΥΡΓΙΑΣ:

ΚΤΙΡΙΟ:

ΤΜΗΜΑ:

           ΕΡΓΑΣΙΑ ΣΥΝΤΗΡΗΣΗΣ                                                           ΠΕΡΙΟΔΟΣ

Έλεγχος λαμπτήρων                                                    Ημερήσια

Έλεγχος διακοπτών, ρευματοδοτών                            Εβδομαδιαία

Έλεγχος σχαρών, σωλήνων, καλωδίων                      Μηνιαία

Έλεγχος εξαρτημάτων φωτιστικών σωμάτων              Εξαμηνιαία

Καθαρισμός φωτιστικών σωμάτων                              Εξαμηνιαία

ΕΙΔΟΣ: I. ΠΙΝΑΚΕΣ Χ. Τ. 

ΤΥΠΟΣ:

ΧΡΟΝ. ΛΕΙΤΟΥΡΓΙΑΣ:

ΚΤΙΡΙΟ:

ΤΜΗΜΑ:

           ΕΡΓΑΣΙΑ ΣΥΝΤΗΡΗΣΗΣ                                                           ΠΕΡΙΟΔΟΣ

Έλεγχος πινάκων φωτισμού – κίνησης (οπτικός)
    Ημερήσια  

Έλεγχος και επιθεώρηση ενδείξεων, οργάνων                Εβδομαδιαία

Καθαρισμός εξωτερικού περιβλήματος κυψελών            Τριμηνιαία

Καθαρισμός εξωτερικού περιβλήματος                            Εξαμηνιαία

Καθαρισμός εσωτ. των κυψελών (μεταλ. κατασκευή)      Εξαμηνιαία

Καθαρισμός των οργάνων και εξαρτημάτων                    Εξαμηνιαία

ΕΙΔΟΣ: II. ΗΛΕΚΤΡΟΠΑΡΑΓΩΓΟ ΖΕΥΓΟΣ
ΤΥΠΟΣ:

ΧΡΟΝ.ΛΕΙΤΟΥΡΓΙΑΣ:

ΚΤΙΡΙΟ:

ΤΜΗΜΑ:

           ΕΡΓΑΣΙΑ ΣΥΝΤΗΡΗΣΗΣ                                                      ΠΕΡΙΟΔΟΣ

Έλεγχος διαρροών λαδιού                                                         Ημερήσια

Έλεγχος διαρροών ψυκτικού υγρού                                           Ημερήσια

Έλεγχος διαρροών πετρελαίου                                                  Ημερήσια

Έλεγχος στάθμης δεξαμενής πετρελαίου                                   Ημερήσια

Έλεγχος τάσης μπαταριών                                                         Ημερήσια

Έλεγχος στάθμης υγρών μπαταριών                                          Εβδομαδιαία

Έλεγχος πυκνότητας υγρών μπαταριών                                     Εβδομαδιαία

Έλεγχος φόρτισης μπαταριών                                                     Εβδομαδιαία

Δοκιμή λειτουργίας σε φορτίο                                                      Εβδομαδιαία

Έλεγχος ασυνήθιστων δονήσεων                                               Εβδομαδιαία

Έλεγχος σωλήνων κολάρων νερού                                             Μηνιαία

Έλεγχος στάθμης ψυκτικού υγρού                                              Μηνιαία

Έλεγχος στάθμης λαδιού                                                            Μηνιαία

Έλεγχος – αποστράγγιση νερού/ιζημάτων 
από το κεντρικό φίλτρο πετρελαίου                                             Μηνιαία

Έλεγχος διαρροών εξατμίσεως                                                   Μηνιαία

Έλεγχος – καθαρισμός φίλτρων αέρος                                        Μηνιαία

Έλεγχος διαρροών εισόδου αέρα                                                Μηνιαία

Καθαρισμός ηλεκτρικών πινάκων                                                Μηνιαία

Δοκιμή συστημάτων ασφαλείας                                                   Μηνιαία

Αποστράγγιση δεξαμενής πετρελαίου                                         Μηνιαία

Εκκίνηση και λειτουργία κινητήρα μέχρι την 
επίτευξη της κανονικής θερμοκρασίας λειτουργίας

    Μηνιαία

Έλεγχος συστήματος ηλεκτρικών σφαλμάτων                            Τριμηνιαία

Καθαρισμός χώρου                                                                      Τριμηνιαία

Έλεγχος σωληνώσεων πετρελαίου                                              Εξαμηνιαία

Καθαρισμός μηχανής                                                                   Εξαμηνιαία

Καθαρισμός γεννήτριας                                                               Εξαμηνιαία

Έλεγχος σφιξίματος ακροδεκτών                                                 Εξαμηνιαία

Έλεγχος ηλεκτρικών διακόπτων                                                  Εξαμηνιαία

Έλεγχος ανεμιστήρα ψύξης νερού                                               Ετήσια

Έλεγχος αντλίας νερού                                                                Ετήσια

Καθαρισμός ψυγείου, αλλαγή νερού-αντιψυκτικού                      Ετήσια

Καθαρισμός πτερυγίων ψυγείου                                                  Ετήσια

Καθαρισμός ψύκτη αέρος αεροσυμπιεστή


     Ετήσια

Αλλαγή λαδιών






     Ετήσια

Αλλαγή φίλτρων λαδιού                                                                Ετήσια

Αλλαγή φίλτρων πετρελαίου                                                         Ετήσια

Καθαρισμός κυρίως φίλτρου πετρελαίου                                      Ετήσια

Έλεγχος κατάστασης και τάσης ιμαντών 


     Ετήσια

Σφίξιμο βιδών έδρασης μηχανής                                                  Ετήσια

Έλεγχος Αμπερομέτρων, Βολτομέτρων                                       Ετήσια

ΕΙΔΟΣ:  III. ΕΓΚΑΤΑΣΤΑΣΗ ΚΑΤΑΣΒΕΣΗΣ ΠΥΡΚΑΓΙΑΣ 

ΤΥΠΟΣ:

ΧΡΟΝ. ΛΕΙΤΟΥΡΓΙΑΣ:

ΚΤΙΡΙΟ:

ΤΜΗΜΑ:

           ΕΡΓΑΣΙΑ ΣΥΝΤΗΡΗΣΗΣ                                                           ΠΕΡΙΟΔΟΣ

Δοκιμαστική λειτουργία πετρελαιοκίνητης αντλίας 

Εβδομαδιαία

Έλεγχος στάθμης καυσίμου πετρελαιοκίνητης αντλίας 
Εβδομαδιαία 

Έλεγχος μπαταρίας εκκίνησης πετρελαιοκίνητης 
αντλίας (τάση, στάθμη υγρών) 



Εβδομαδιαία 

Έλεγχος στάθμης/διαρροών λαδιού – ψυκτικού 
πετρελαιοκίνητης αντλίας 




Εβδομαδιαία 

Καθαρισμός πετρελαιοκινητήρα αντλίας 


Εξαμηνιαία 
Καθαρισμός – σφίξιμο ακροδεκτών ηλεκτρ. αντλιών 
Εξαμηνιαία
Αλλαγή φίλτρων – λαδιών πετρελαιοκίνητης αντλίας 
Ετήσια 
ΕΙΔΟΣ: IV. ΠΥΡΑΝΙΧΝΕΥΣΗ - ΠΥΡΟΠΡΟΣΤΑΣΙΑ 

ΤΥΠΟΣ:

ΧΡΟΝ. ΛΕΙΤΟΥΡΓΙΑΣ:

ΚΤΙΡΙΟ:

ΤΜΗΜΑ:

           ΕΡΓΑΣΙΑ ΣΥΝΤΗΡΗΣΗΣ                                                           ΠΕΡΙΟΔΟΣ

Έλεγχος καλής λειτουργίας όλων των MODULES                           Μηνιαία

Έλεγχος τάσης συσσωρευτή υπό φορτίο                                         Μηνιαία

Ενεργοποίηση όλων των ζωνών ανιχνευτών                                   Τριμηνιαία

Έλεγχος παρασιτότητας ανιχνευτών                                                Τριμηνιαία

Ενεργοποίηση όλων των ζωνών μπουτόν                                       Τριμηνιαία

Έλεγχος παρασιτότητας μπουτόν                                                    Τριμηνιαία

Έλεγχος καλής λειτουργίας αναγγελίας                                            Τριμηνιαία

Έλεγχος διακοπής λειτουργίας μηχανημάτων                                  Τριμηνιαία

Έλεγχος καλής λειτουργίας καταγραφικού                                        Τριμηνιαία

Έλεγχος λειτουργίας φωτιστικών εξόδου                                          Τριμηνιαία

Έλεγχος κατάστασης μπαταριών φωτιστικών εξόδου                      Τριμηνιαία

Έλεγχος καλής κατάστασης σωληνώσεων – καλωδιώσεων             Ετήσια

Αφαίρεση, καθάρισμα ανιχνευτών                                                     Ετήσια

ΕΙΔΟΣ: V. ΚΛΗΣΗ ΑΔΕΛΦΗΣ
ΤΥΠΟΣ:

ΧΡΟΝ. ΛΕΙΤΟΥΡΓΙΑΣ:

ΚΤΙΡΙΟ:

ΤΜΗΜΑ:

           ΕΡΓΑΣΙΑ ΣΥΝΤΗΡΗΣΗΣ                                                         ΠΕΡΙΟΔΟΣ

Έλεγχος καλής λειτουργίας διακοπτών κλήσεως                      Εβδομαδιαία

Έλεγχος καλής λειτουργίας κέντρων, υποσταθμών                  Εβδομαδιαία   

Έλεγχος καλής λειτουργίας πλοηγών λυχνιών                          Μηνιαία

Έλεγχος καλωδιακού δικτύου                                                    Ετήσια

ΕΙΔΟΣ: VII. ΤΗΛΕΦΩΝΙΚΗ ΕΓΚΑΤΑΣΤΑΣΗ

ΤΥΠΟΣ:

ΧΡΟΝ. ΛΕΙΤΟΥΡΓΙΑΣ:

ΚΤΙΡΙΟ:

ΤΜΗΜΑ:

           ΕΡΓΑΣΙΑ ΣΥΝΤΗΡΗΣΗΣ                                                         ΠΕΡΙΟΔΟΣ

Καθαρισμός και επιθεώρηση τηλεφωνικών κατανεμητών          Τριμηνιαία

Καθαρισμός και επιθεώρηση τηλεφωνικών συσκευών               Τριμηνιαία

Επιθεώρηση καλωδιακού δικτύου                                               Ετήσια

ΕΙΔΟΣ: VIII. ΕΓΚΑΤΑΣΤΑΣΗ ΚΕΝΤΡΙΚΗΣ ΚΕΡΑΙΑΣ Τ.V.
ΤΥΠΟΣ:

ΧΡΟΝ.ΛΕΙΤΟΥΡΓΙΑΣ:

ΚΤΙΡΙΟ:

ΤΜΗΜΑ:

           ΕΡΓΑΣΙΑ ΣΥΝΤΗΡΗΣΗΣ                                                         ΠΕΡΙΟΔΟΣ

Έλεγχος και ρύθμιση προσ/σμού κεντρικής κεραίας                   Μηνιαία

Έλεγχος κεραιοδοτών                                                                  Μηνιαία

Έλεγχος και ρύθμιση ενισχυτών – διακλαδωτήρων                     Μηνιαία

Επιθεώρηση καλωδιακού δικτύου                                                Ετήσια

ΕΙΔΟΣ: IX. ΚΕΝΤΡΙΚΕΣ ΚΛΙΜΑΤΙΣΤΙΚΕΣ ΜΟΝΑΔΕΣ
ΤΥΠΟΣ:

ΧΡΟΝ. ΛΕΙΤΟΥΡΓΙΑΣ:

ΚΤΙΡΙΟ:

ΤΜΗΜΑ:
           ΕΡΓΑΣΙΑ ΣΥΝΤΗΡΗΣΗΣ                                                      ΠΕΡΙΟΔΟΣ

Έλεγχος κατάστασης – καλής λειτουργίας 

            Ημερήσια

Έλεγχος τροχαλιών (ευθυγράμμιση) – αξόνων                       Μηνιαία

Έλεγχος τανύσεως ιμάντων                                                     Μηνιαία

Επιθεώρηση - αμπερομέτρηση ηλεκτροκινητήρα                    Μηνιαία

Έλεγχος διαρροών στοιχείων                                                  Μηνιαία

Έλεγχος ελαστικών εδράσεων                                                Τριμηνιαία

Έλεγχος καθαρότητας σακοφίλτρων                                       Τριμηνιαία

Αντικατάσταση προφίλτρων                                                     Εξαμηνιαία

Καθαρισμός στοιχείων                                                              Εξαμηνιαία

Καθαρισμός λεκάνης αποστράγγισης                                       Εξαμηνιαία

Καθαρισμός στομίων απαγωγής αέρα                                      Εξαμηνιαία

Έλεγχος αναθερμαντικών στοιχείων                                         Εξαμηνιαία

Καθαρισμός στομίων αναρρόφησης αέρα                                Ετήσια

Αντικατάσταση σακοφίλτρων                                                    Ετήσια
Λίπανση ρουλεμάν                                                                    Ετήσια

ΕΙΔΟΣ: IX. ΨΥΚΤΕΣ - ΑΝΤΛΙΕΣ ΚΕΝΤΡΙΚΟΥ ΚΛΙΜΑΤΙΣΜΟΥ
ΤΥΠΟΣ:

ΧΡΟΝ. ΛΕΙΤΟΥΡΓΙΑΣ:

ΚΤΙΡΙΟ:

ΤΜΗΜΑ:        

           ΕΡΓΑΣΙΑ ΣΥΝΤΗΡΗΣΗΣ                                                      ΠΕΡΙΟΔΟΣ

Έλεγχος κατάστασης – καλής λειτουργίας ψυκτών και 
αντλιών κυκλοφορίας ψυχρού νερού (θέρος)   

Ημερήσια

Επιθεώρηση ηλεκτρικών αντλιών κυκλοφορίας 
ψυχρού νερού






Μηνιαία

Επιθεώρηση - λίπανση εδράνων ηλεκτρικών αντλιών 
κυκλοφορίας ψυχρού νερού                                                    Τριμηνιαία

ΕΙΔΟΣ: IX. ΑΥΤΟΝΟΜΕΣ ΚΛΙΜΑΤΙΣΤΙΚΕΣ ΜΟΝΑΔΕΣ – FAN COIL UNITS
ΤΥΠΟΣ:

ΧΡΟΝ. ΛΕΙΤΟΥΡΓΙΑΣ:

ΚΤΙΡΙΟ:

ΤΜΗΜΑ:

     ΕΡΓΑΣΙΑ ΣΥΝΤΗΡΗΣΗΣ                                                 ΠΕΡΙΟΔΟΣ                            

Έλεγχος καλής λειτουργίας                                                Εβδομαδιαία (Θέρος)       

ΕΙΔΟΣ: X. ΚΥΚΛΟΦΟΡΗΤΕΣ
ΤΥΠΟΣ:

ΧΡΟΝ. ΛΕΙΤΟΥΡΓΙΑΣ:

ΚΤΙΡΙΟ:

ΤΜΗΜΑ:

           ΕΡΓΑΣΙΑ ΣΥΝΤΗΡΗΣΗΣ                                                     ΠΕΡΙΟΔΟΣ

Έλεγχος διαρροών                                                                 Εβδομαδιαία

Έλεγχος θορύβου                                                                  Μηνιαία

Καθαρισμός κυκλοφορητή                                                     Τριμηνιαία

Έλεγχος – σφίξιμο ακροδεκτών                                             Ετήσια

ΕΙΔΟΣ: X. ΚΑΥΣΤΗΡΕΣ
ΤΥΠΟΣ:

ΧΡΟΝ. ΛΕΙΤΟΥΡΓΙΑΣ:

ΚΤΙΡΙΟ:

ΤΜΗΜΑ:

           ΕΡΓΑΣΙΑ ΣΥΝΤΗΡΗΣΗΣ                                                     ΠΕΡΙΟΔΟΣ

Έλεγχος κατάστασης – καλής λειτουργίας (χειμερινή περίοδος)      Ημερήσια
ΕΙΔΟΣ: XI. ΚΟΥΖΙΝΑ - ΠΛΥΝΤΗΡΙΑ 

ΤΥΠΟΣ:

ΧΡΟΝ.ΛΕΙΤΟΥΡΓΙΑΣ:

ΚΤΙΡΙΟ:

ΤΜΗΜΑ:

           ΕΡΓΑΣΙΑ ΣΥΝΤΗΡΗΣΗΣ                                                      ΠΕΡΙΟΔΟΣ

Έλεγχος καλής λειτουργίας μηχανημάτων


Ημερήσια
(Κουζινών – Φούρνων,  Εστιών, Βραστήρων, 
Θερμοθαλάμων, βοηθητικών μηχανημάτων Μαγειρείου, 
Πλυντηρίων, Στεγνωτηρίων, Σιδηρωτηρίων) 






ΕΙΔΟΣ: XII. ΨΥΓΕΙΑ (ΓΕΝΙΚΑ)
ΤΥΠΟΣ:

ΧΡΟΝ.ΛΕΙΤΟΥΡΓΙΑΣ:

ΚΤΙΡΙΟ:

ΤΜΗΜΑ:

     ΕΡΓΑΣΙΑ ΣΥΝΤΗΡΗΣΗΣ                                                 

ΠΕΡΙΟΔΟΣ                            

Έλεγχος καλής λειτουργίας – θερμοκρασίας θαλάμου         

 Ημερήσια      

ΕΙΔΟΣ: XIII. ΨΥΚΤΙΚΟΙ ΘΑΛΑΜΟΙ 

ΤΥΠΟΣ:

ΧΡΟΝ. ΛΕΙΤΟΥΡΓΙΑΣ:

ΚΤΙΡΙΟ:

ΤΜΗΜΑ:

ΕΡΓΑΣΙΑ ΣΥΝΤΗΡΗΣΗΣ                                                      ΠΕΡΙΟΔΟΣ

Έλεγχος καλής λειτουργίας - θερμοκρασίας θαλάμου             Ημερήσια

Έλεγχος / απόψυξη στοιχείου εξατμιστή                                 Εβδομαδιαία

Έλεγχος λειτουργίας ηλεκτρ. αντίστασης απόψυξης               Εβδομαδιαία

Έλεγχος φωτισμού ψυκτικού θαλάμου                                    Εβδομαδιαία

Έλεγχος αποχέτευσης νερού παγολεκάνης                             Εβδομαδιαία

Έλεγχος καλής λειτουργίας ανεμιστήρων συμπιεστή              Μηνιαία

Έλεγχος καλής λειτουργίας ανεμιστήρων εξατμιστή                Μηνιαία

Έλεγχος στήριξης συμπιεστή                                                   Μηνιαία

Έλεγχος των ελαστικών των θυρών του ψυκτικού θαλάμου    Μηνιαία

ΕΙΔΟΣ: XIV. ΑΝΤΛΙΟΣΤΑΣΙΟ – ΒΙΟΛΟΓΙΚΟΣ ΚΑΘΑΡΙΣΜΟΣ 

ΤΥΠΟΣ: 

ΧΡΟΝ.ΛΕΙΤΟΥΡΓΙΑΣ:

ΚΤΙΡΙΟ: 

ΤΜΗΜΑ:

          ΕΡΓΑΣΙΑ ΣΥΝΤΗΡΗΣΗΣ                                          

 ΠΕΡΙΟΔΟΣ

Έλεγχος στάθμης κεντρικού φρεατίου λυμάτων 


 Ημερήσια

Έλεγχος λειτουργίας φυσητήρων 




 Ημερήσια

Έλεγχος λειτουργίας δοσιμετρικής αντλίας 



 Ημερήσια

Έλεγχος στάθμης - πλήρωση δοχείου υποχλωριώδους νατρίου  
 Ημερήσια

Έλεγχος καλής λειτουργίας αντλιών λυμάτων 


 Εβδομαδιαία              
ΕΙΔΟΣ: XV. ΣΥΣΚΕΥΕΣ UPS
ΤΥΠΟΣ:

ΧΡΟΝ.ΛΕΙΤΟΥΡΓΙΑΣ:

ΚΤΙΡΙΟ:

ΤΜΗΜΑ:

          ΕΡΓΑΣΙΑ ΣΥΝΤΗΡΗΣΗΣ                                             ΠΕΡΙΟΔΟΣ

Οπτικός Έλεγχος – αποκαταστάσεις


             Ημερήσια 
Έλεγχος λειτουργίας UPS Χειρουργείων – ΜΑΦ
             Ημερήσια     

Επιθεώρηση / καθαρισμός ανεμιστήρων                               Μηνιαία      

Έλεγχος Μπαταριών                                                              Εξαμηνιαία

ΕΙΔΟΣ: XVI. ΔΟΜΗΜΕΝΗ ΚΑΛΩΔΙΩΣΗ
ΤΥΠΟΣ:

ΧΡΟΝ. ΛΕΙΤΟΥΡΓΙΑΣ:

ΚΤΙΡΙΟ:

ΤΜΗΜΑ:

           ΕΡΓΑΣΙΑ ΣΥΝΤΗΡΗΣΗΣ                                                         ΠΕΡΙΟΔΟΣ

Επιθεώρηση καλωδιακού δικτύου                                              Ετήσια

